Okresná prokuratúra Žilina 
Moyzesova 20, 011 56 Žilina 1 	

Sp. zn. : 3 Pv 422/14/5511	Žilina, 12.1.2015
EEČ : 2-43-490-2015

U Z N E S E N I E

Trestná vec:	obvinený XXXXX 
Zločin:	Neodvedenie dane a poistného podľa § 277 odsek 1, odsek 2 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov a iné trestné činy

Rozhodol: 	prokurátor Okresnej prokuratúry Žilina
Podľa § 215 odsek 1 písmeno b Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX, 
1) ako konateľ zamestnávateľa - spoločnosti XXXXX, so sídlom XXXXX XXXXX, IČO: XXXXX, zadržal a neodviedol na účet Sociálnej poisťovne pobočka XXXXX splatné odvody poistného na nemocenské poistenie, starobné poistenie, invalidné poistenie a poistenie v nezamestnanosti, poistné na úrazové poistenie, na garančné poistenie a na poistné do rezervného fondu (ďalej iba „poistné”), tak ako to má stanovené v 141 ods. 1, ods. 2 zákona č.461/20036 Z.z. o sociálnom poistení, a to za obdobie mesiacov apríl 2013 až december 2013 v celkovej výške 3.683,73 EUR, teda zadržal a neodviedol poistné zrazené zo mzdy zamestnancov vo väčšom rozsahu,
2) ako konateľ zamestnávateľa - spoločnosti XXXXX, so sídlom XXXXX XXXXX, IČO: XXXXX, vo väčšom rozsahu nezaplatil za svojich zamestnancov splatné poistné na sociálne poistenie za obdobie mesiacov apríl 2013 až december 2013 v celkovej výške 9.889,- EUR, teda nezaplatil poistné za zamestnancov vo väčšom rozsahu.

lebo nie je tento skutok trestným činom a nie je dôvod na postúpenie veci

Odôvodnenie:
Dňa 07.04.20 14 bol z 3. operatívneho oddelenia OKP OR PZ Žilina odovzdaný na 3. oddelenie vyšetrovania OKP OR PZ Žilina realizačný návrh sp. zn.: ORPZ-ZA OKP7-447/2014 vo veci podozrenia zo zločinu neodvedenie dane a poistného podľa 277 ods. 1, ods. 2 písm. b) Trestného zákona a iné, ktorých sa mala dopustiť osoba konajúca v mene zamestnávateľa - spoločnosti XXXXX

Na základe skutočností vyplývajúcich z odstúpeného spisového materiálu vyšetrovateľka PZ uznesením podľa 199 ods. 1 Trestného poriadku, sp. zn. CVS:ORP 439/3-VYS-ZA-2014 zo dňa 06.05.2014, začala trestné stíhanie pre podozrenie zo spáchania zločinu neodvedenie dane a poistného podľa 277 ods. 1 ‚ ods. 2 písm. b) Trestného zákona a prečinu nezaplatenie dane a poistného podľa 278 ods. 1 Trestného zákona.

Následne boli zrealizované výsluchy XXXXX - konateľa spoločnosti XXXXX, XXXXX - účtovníčky spoločnosti a boli vyžiadané relevantné listinné dôkazy nevyhnutné pre rozhodnutie o ďalšom postupe vo veci, a to zo Slovenskej sporiteľne, a.s., zo Sociálnej poisťovne pob. XXXXX a zo spol. XXXXX

Na základe vyššie označených dôkazov vyšetrovateľka uznesením podľa 206 ods. 1 Trestného poriadku sp. zn. : CVS:ORP-439/3-VYS-ZA-2014 zo dňa 02.06.2014 vzniesla obvinenie XXXXX za zločin neodvedenie dane a poistného podľa 277 ods. 1, ods. 2 písm. b) Trestného zákona a za prečin nezaplatenie dane a poistného podľa 278 ods. 1 Trestného zákona.

Po vznesení obvinenia XXXXX na základe vyššie označených dôkazov rozhodnutím zo dňa 01.09.2014 bol spisový materiál v predmetnej veci pridelený na ďalšiu realizáciu až do skončenia vyšetrovania inej vyšetrovateľke.

uznesením podľa 142 ods. 1 Trestného poriadku zo dňa 15.10.2014 bol pribratý znalec z odboru Ekonómia a manažment, odvetvie Účtovníctvo a daňovníctvo, Personalistika na vypracovanie znaleckého posudku.

Zločinu neodvedenie dane a poistného podľa 277 ods. 1 ‚ ods. 2 písm. b) Trestného zákona sa dopustí ten, kto vo väčšom rozsahu zadrží a neodvedie určenému príjemcovi splatnú daň, poistné na sociálne poistenie, verejné zdravotné poistenie alebo príspevok na starobné dôchodkové sporenie, ktoré zrazí alebo vyberie podľa zákona, v úmysle zadovážiť’ sebe alebo inému neoprávnený prospech, za čo sa potrestá odňatím slobody na tri roky až osem rokov.

Prečinu nezaplatenie dane a poistného podľa 278 ods. 1 Trestného zákona účinného od 01.09.201 1 sa dopustí ten, kto vo väčšom rozsahu nezaplatí splatnú daň, poistné na sociálne poistenie, verejné zdravotné poistenie alebo príspevok na starobné dôchodkové sporenie, za čo sa potrestá odňatím slobody až na tri roky.
Podmienkou trestnosti uvedených trestných činov je úmyselné nezaplatenie, resp. neodvedenie splatného poistného.

Z dôkazov zabezpečených v priebehu vyšetrovania je zrejmé, že spoločnosť XXXXX bola zapísaná do Obchodného registra SR dňa 14.02.2013 a predmetom jej činnosti bolo sprostredkovanie zamestnania za úhradu, administratívne služby a iné. Jej jediným spoločníkom a súčasne konateľom bol XXXXX.

Spoločnosť’ XXXXX je právnickou osobou a v zmysle 9 zákona č. 431/2002 Z.z. o Účtovníctve je povinná účtovať’ v sústave podvojného účtovníctva.

V sledovanom období roku 2013 splatnosť’ odvodu poistného do Sociálnej poisťovne upravoval zákon č.461/2003 Z.z. o sociálnom poistení v znení noviel. Zamestnávateľ’, ktorý je povinný platiť poistné, je povinný poistné odvádzať’. Za zamestnanca odvádza poistné na nemocenské poistenie, poistné na dôchodkové poistenie a poistné na poistenie v nezamestnanosti zamestnávateľ. Zamestnávateľ’ vykoná zrážku poistného, ktoré je povinný platiť zamestnanec. Poistné sa platí na účet Sociálnej poisťovne v Štátnej pokladnici za kalendárny mesiac pozadu.

Poistné, ktoré platí a odvádza zamestnávateľ, je splatné v deň určený na výplatu príjmov. Ak je výplata týchto príjmov pre jednotlivé organizačné útvary zamestnávateľa rozložená na rôzne dni, poistné je splatné v deň poslednej výplaty príjmov zúčtovaných za príslušný kalendárny mesiac. Ak nie je taký deň určený, poistné je splatné v posledný deň kalendárneho mesiaca nasledujúceho po mesiaci, za ktorý sa platí poistné.

Zo záverov znaleckého posudku č. 7/2014 je zrejmé, že v sledovanom období mesiacov máj 2013 až január 2014 zamestnávateľ spoločnosť XXXXX neodvádzal a neplatil poistné vyčíslené v mesačných výkazoch poistného odovzdaných Sociálnej poisťovni pob. XXXXX.

Dňa 14.02.2013 pri založení spoločnosti konateľ’ (spoločník) vložil finančné prostriedky pri založení (vzniku) obchodnej spoločnosti vo výške 5.000,- EUR ako imanie vo výške vkladu základného imania.

Dňa 25.03.2013 konateľ (spoločník) vložil do pokladnice svoje vlastné finančné prostriedky - pôžičku vo výške 4.000,- EUR, bez uvedenej pôžičky by spoločnosť nemohla realizovať svoje podnikateľské aktivity. Dňa 25.07.2013 opäť vložil konateľ spoločnosti do pokladnice pôžičku vo výške 500,- EUR. Uvedené f prostriedky boli vyplatené ako vrátenie pôžičky dňa 08.08.2013 a 02.09.2013.

V pokladničnej knihe spoločnosti XXXXX za obdobie február 2013 až december 2013 boli denné zostatky pokladničnej hotovosti vykazované v pomerne nízkych hodnotách. Pohyb v pokladnici EUR - výdaje predstavovali zväčša výplaty miezd zamestnancom, refakturácia, výplata diét (cestovného), vklad na bankový účet, vrátenie pôžičky konateľovi.

Pohyb v pokladnici EUR - príjmy sú za vklad spoločníka pri založení spoločnosti, poskytnutá pôžička konateľa spoločnosti a jej vklad do pokladnice, dotácia pokladne.

Spoločnosť XXXXX mala v období od 03.04.2013 do 28.02.2014 jeden účet vedený v XXXXX č. účtu: XXXXX, dispozičné právo k účtu mal XXXXX. Na predmetnom účte boli realizované príjmy za vklad vo výške XXXXXEUR, kreditné úroky vo výške XXXXX EUR a inkaso dvoch odberateľských faktúr zo spol. XXXXX dňa XXXXX vo výške XXXXX EUR a dňa XXXXX vo výške XXXXX EUR.

Z uvedeného účtu boli realizované výdavky za výbery z účtu vo výške XXXXX EUR a XXXXX EUR (zaúčtované ako dotácia pokladnice z platieb od odberateľov), úhrady odvodov sociálneho poistenia v celkovej výške XXXXX EUR, bankové poplatky, zrážková daň z úrokov.

Spoločnosť vyplácala mzdy zamestnancom oneskorene, pohľadávky z obchodného styku boli spoločnosti platené s omeškaním. Pri finančnej analýze k 31.12. 2013 znalec zistil, že spoločnosť XXXXX je nesolventná, nemá žiadny finančný majetok. Ukazovateľ celkovej likvidity a rentability tržieb nedosahuje odporúčané hodnoty, rovnako ako doba obratu pohľadávok, ktorá bola vypočítaná ako 1527,3 dňa, čo znamená, že spoločnosť poskytuje obchodný úver svojim odberateľom.

Z uvedeného je zrejmé, že spoločnosť síce v niektorých mesiacoch posudzovaného obdobia (jún 2013 až október 2013) vykazuje v pokladnici a na bankovom účte dostatok finančných prostriedkov na úhradu splatných odvodov sociálneho poistenia, ale tieto finančné prostriedky musel zamestnávateľ objektívne vynaložiť na úhradu omeškaných miezd zamestnancom (mzdy za marec 2013 boli uhradené dňa 03.07.2013, mzdy za apríl 2013 boli uhradené dňa 03.07.2013 a mzdy za máj 2013 boli uhradené dňa 03.07.2013. Uvedené mzdy boli zamestnancom uhradené až po tom, čo bola dňa 02.07.2013 prijatá platba odberateľskej faktúry.)

Vzhľadom na uvedené skutkové zistenia a závery z nich vyplývajúce je dostatočne odôvodnený záver, že XXXXX svojim konaním nenaplnil zákonné znaky zločinu neodvedenie dane a poistného podľa 277 ods. 1, ods. 2 písm. b) Trestného zákona ani prečinu nezaplatenie dane a poistného podľa 278 ods. 1 Trestného poriadku a ani iného trestného činu uvedeného v osobitnej časti trestného zákona.

Podľa 215 ods. 1 písm. b) Trestného poriadku prokurátor zastaví trestné stíhanie, ak nie je tento skutok trestným činom a nie je dôvod na postúpenie veci.

Na základe týchto dôvodov bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Peter Pekara
prokurátor